OzLabs/hebrew-wiki-articles huggingface dataset:
יוהנה מאוסטריה, הדוכסית הגדולה של טוסקנה

יוהאנה, ארכידוכסית אוסטריה (24 בינואר 1547 – 11 באפריל 1578), הייתה בתו של פרדיננד הראשון, קיסר האימפריה הרומית הקדושה ואשתו של פרנצ'סקו הראשון דה מדיצ'י, הדוכס הגדול של טוסקנה.

== ביוגרפיה ==
יוהאנה נולדה ב-24 בינואר 1547 בפראג, לפרדיננד הראשון, מלך בוהמיה והונגריה, ולאנה, נסיכת בוהמיה והונגריה בתו של אולסלו השני, מלך בוהמיה והונגריה ואן דה פואה. זמן קצר לאחר לידתה מתה אמה אנה, נסיכת בוהמיה והונגריה, ואילו אחותה הגדולה אליזבת, מלכת פולין מתה שנתיים קודם לידתה.

ב-18 בדצמבר 1565 התחתנה יוהאנה בפירנצה עם פרנצ'סקו דה מדיצ'י, נסיך פירנצה, בטקס מרשים וחגיגות גדולות. אולם הנישואים לא היו מוצלחים, ובעלה פרנצ'סקו התעלם ממנה בדרך כלל, ואילו אזרחי פירנצה שנאו אותה עקב מוצאה האוסטרי. חמיה קוזימו הראשון דה מדיצ'י, הדוכס הגדול של טוסקנה התחשב בה, ונתן לה אגף בפאלאצו וקיו. ליוהאנה נולדו במהלך השנים שבעה ילדים, שש בנות, מהן רק שתיים הגיעו לבגרות ואחת, אנה, שנפטרה בגיל 15, ובן, פיליפו, שסבל מפגיעה מוחית מולדת (הידרוצפלוס) ומת בגיל חמש. מכיוון שלא היה לה בן זכר שימשיך את השושלת, העדיף בעלה פרנצ'סקו את פילגשו ביאנקה קאפלו, שילדה לו בשנת 1576 בן - אנטוניו.

ב-10 באפריל 1578 בעת שהייתה בהריון שמיני, נפלה יוהאנה במדרגות וילדה בן מת, ולמחרת מתה כתוצאה מהנפילה. לאחר מותה התחתן פרנצ'סקו עם ביאנקה קאפלו, ולאחר מותו ירש אותו אחיו פרדיננדו הראשון דה מדיצ'י, הדוכס הגדול של טוסקנה.

== משפחתה ==
ב-18 בדצמבר 1565 התחתנה יוהאנה עם פרנצ'סקו הראשון דה מדיצ'י, הדוכס הגדול של טוסקנה, ממנו היו לה 7 ילדים:
* אלאונורה דה מדיצ'י (1567–1611), התחתנה עם וינצ'נצו הראשון גונזאגה, דוכס מנטובה
* רומולה דה מדיצ'י (1568)
* אנה דה מדיצ'י (1569–1584)
* איזבלה דה מדיצ'י (1571–1572)
* לוקרציה דה מדיצ'י (1572–1574)
* מארי דה מדיצ'י (1575–1642), התחתנה עם אנרי הרביעי, מלך צרפת
* פיליפו דה מדיצ'י (1577–1582), סבל מהידרוצפלוס ומת בילדותו

== אילן יוחסין ==

== קישורים חיצוניים ==

קטגוריה:בית הבסבורג
קטגוריה:נשים איטלקיות במאה ה-16
קטגוריה:ילידי 1547
קטגוריה:נפטרים ב-1578
יהודה גדליה

מכונת דפוס עתיקה
יהודה גדליה (המאה ה-15, ליסבון – סביבות 1526, סלוניקי, האימפריה העות'מאנית) היה רב ובעל בית דפוס, אשר פעל במאה ה-16 בפורטוגל ובסלוניקי.

== ביוגרפיה ==
ר' יהודה גדליה בן משה גדליה דפס פורטוגזית, יליד ליסבון. עסק כמנהל עבודה בבית הדפוס של אליעזר טולדנו בליסבון. גורש מפורטוגל והתיישב בסלוניקי. בשנת 1515 הקים את הדפוס העברי הראשון שהוקם בעיר זו, תוך שימוש בגופנים שהביא עמו מליסבון. החל בהדפסת התלמוד בשנים 1519–1523. במהדורתו נכלל פירוש רש"י, אך לא התוספות. הגופן שבגמרא ריבוע ובפרשנות בכת"י רש"י בסגנון פורטוגל. אחת העבודות הראשונות שנדפסו הייתה "עין יעקב" של יעקב בן חביב, אשר גדליה העריך מאוד. ר' גדליה היה יודע ספר. רבי יעקב בן חביב מעיד בהקדמתו לעין יעקב על האיכות החשובה והיקרתית של עבודת בית הדפוס גדליה:

גדליה עסק גם הוא בכתיבת ספרי הלכה ופירושי ספרי קודש וביניהם פירושו על מסכתות מהתלמוד הירושלמי, אינדוקס לתלמוד הירושלמי (קונסטנטינופול, 1573), פירוש למדרש רבה (סלוניקי, 1595), וכן הערותיו זוהר (סלוניקי, 1596–1597).

גדליה נפטר בסביבות 1526 בסלוניקי. עבודת בית הדפוס נמשכה על ידי ילדיו, שהוציאו לאור כשלושים ספרים.

==רשימה חלקית של ספרים שהודפסו בבית הדפוס בסלוניקי ==
* בשנת 1522 הדפיס את עבודתו של יצחק ארמה "עקדת יצחק"
* התלמוד, הודפס בשנים 1519–1523
* "עין יעקב" של ר' יעקב בן חביב. שני סדרים ראשונות יצאו לאור ב-1516 אך המחבר נפטר לפי השלמת הדפסת כל הסדרים. בנו רבי לוי בן חביב השלים את המלאכה.
* "מאיר איוב" של ר' מאיר עראמה,.
* "אות אמת" של רבי מאיר ב"ר שמואל בנבנישתי, הכולל גם את הגהות ר' יהודה גדליה.
* "ארבעה טורים" לר' יעקב בן אשר, לפני שנת 1540.
* "משמיע ישועה" של יצחק אברבנאל (מהדורה ראשונה), 1595.

==קישורים חיצוניים==
* 
* [http://www.daat.ac.il/encyclopedia/value.asp?id1=3906 עין יעקב], ב"אנציקלופדיה יהודית" שבאתר "דעת"

== הערות שוליים ==

*
קטגוריה:יהודים ספרדים
קטגוריה:מגורשי ספרד ופורטוגל
קטגוריה:יהודים פורטוגזים
קטגוריה:פרשני אגדות התלמוד
קטגוריה:סלוניקי: רבנים
קטגוריה:אישים שחיו במאה ה-15
קטגוריה:אישים שחיו במאה ה-16
NEA

NEA (ראשי תיבות באנגלית של: New Enterprise Associates)  היא קרן הון סיכון אמריקאית שמשקיעה בחברות הזנק בכל שלבי החברה, החל משלבים הראשוניים (Seed) וכלה בשלבים מתקדמים (Growth). הקרן משקיעה במגוון רחב של מגזרי תעשייה, כגון תוכנה, חומרה, מכשור רפואי, ביוטכנולוגיה ועוד. עם יותר מ-$18 מיליארד דולר נכסים תחת ניהולה, הייתה NEA קרן ההון סיכון הגדולה ביותר בעולם ב-2007.

== החברה ==
NEA נוסדה בשנת 1977 על ידי ג'ארד (דיק) קראמליק, צ'אק ניוהול ופרנק בונסאל.

מטה החברה ממוקם במֶנלוֹ פארק, קליפורניה ובוושינגטון, ויש לה משרדים נוספים בבולטימור, בנגלור, בייג'ינג, בוסטון, מומבאי, ניו יורק ושנגחאי.

נכון ל-2017, השקיעה הקרן ביותר מ-730 חברות, וביצעה לפחות 300 אקזיטים (מעל 210 רכישות ו-80 הנפקות) עובדה זו ממצבת את NEA כאחת מקרנות הון הסיכון המצליחות בעולם.

== השקעות בולטות ==
השקעות החברה כוללות חברות בולטות כגון בלום אנרגיה, Braintree, CareerBuilder, The Climate Corporation, Coursera, Cvent, Diapers.com, דואולינגו, Groupon, Juniper Networks, The Learning Company, Lot18, Macromedia, MapD Technologies, MongoDB, MuleSoft, Nicira, Opower, Pentaho, Raise Marketplace, Salesforce.com, ScienceLogic, Semiconductor Manufacturing International Corporation, Spreadtrum, Swiftype, Tableau Software, TiVo, Topera Medical, Vonage, WebMD, Workday, ו-ZeroFOX.

הקרן השקיעה במספר חברות ישראליות, ביניהן Forter, Port Authority, האוז, Eko, Folloze ועוד.

==קישורים חיצוניים==
* 

== הערות שוליים ==

*
קטגוריה:קרנות השקעה
קטגוריה:יזמות
מרגרטה מאוסטריה, מלכת ספרד

מרגרטה מאוסטריה, מלכת ספרד (בגרמנית: Margarete von Österreich; 25 בדצמבר 1584 - 3 באוקטובר 1611), הייתה אשתו של פליפה השלישי, מלך ספרד.

==ביוגרפיה==
מרגרטה נולדה ב-25 בדצמבר 1584 בגראץ, לקרל השני, ארכידוכס אוסטריה ומריה אנה מבוואריה, בתם של אלברכט החמישי, דוכס בוואריה ואנה, ארכידוכסית אוסטריה.

ב-18 באפריל 1599 התחתנה מרגרטה עם פליפה השלישי, מלך ספרד, והפכה לדמות בעלת השפעה רבה בחצר המלוכה הספרדית. מרגרטה הייתה פטרונית של האמנויות בספרד, והייתה קתולית אדוקה מאוד.

לצד דודתה מריה, נסיכת ספרד, ארכידוכסית אוסטריה - אלמנתו של מקסימיליאן השני, קיסר האימפריה הרומית הקדושה ובתה מרגרטה, ארכידוכסית אוסטריה יצרה מרגרטה מעגל של נשים שהשפיעו השפעה ניכרת על בעלה פליפה. הם הדגישו את מעמדה של ספרד כמעצמה קתולית הפועלת למען אירופה הקתולית, וגם הדגישו את אחדותו של בית הבסבורג, ובכך הצליחו לשכנע את פליפה לתת תמיכה כספית לפרדיננד השני, קיסר האימפריה הרומית הקדושה.

המחנה הפרו-אוסטרי בחצר המלוכה הספרדית ובראשן מרגרטה, התנגד בכל תוקף לדוכס לרמה - ראש ממשלתו של פליפה, שטען כי על ספרד להמשיך לפעול באופן עצמאי, ללא קשר לקשרים דתיים או משפחתיים. מרגרטה אף טענה שדוכס לרמה הוא מושחת, אולם פליפה סילק אותו מהשלטון רק בשנת 1618, לאחר מותה של מרגרטה.

ב-3 באוקטובר 1611 מתה מרגרטה בעת שילדה את בנה הצעיר אלפונסו מאוריציו. בעלה פליפה לא התחתן שוב, ומת כעבור 10 שנים בשנת 1621.

==משפחתה==
ב-18 באפריל 1599 התחתנה מרגרטה עם פליפה השלישי, מלך ספרד, ממנו נולדו לה 8 ילדים:
* אנה (1601–1666).
* מריה (1603).
* פליפה (1605–1665).
* מריה אנה (1606–1646).
* קרלוס (1607 – 1632).
* פרננדו (1609–1641).
* מרגרטה פרנסיסקה (1610–1617).
* אלפונסו מאוריציו (1611–1612).

==אילן יוחסין==

==קישורים חיצוניים==

* 

קטגוריה:בית הבסבורג
קטגוריה:מלכות רעיות מהמאה ה-16
קטגוריה:מלכות רעיות מהמאה ה-17
קטגוריה:ילידי 1584
קטגוריה:נפטרים ב-1611
זטא בנושא הנחש

ζ בנושא הנחש הוא כוכב בולט בחלקה הדרומי של קבוצת הכוכבים נושא הנחש עם בהירות נראית מדרגה 2.56. למרות מיקומו המרכזי בקבוצה ובהירותו היחסית, אין לו שם משלו, בניגוד לכוכבי הקבוצה הסמוכים לו, סביק ויד פריור. כ-2.7 מעלות מדרום-דרום-מערב לכוכב נמצא הצביר הכדורי M107.

==מאפיינים==
גל ההלם שיוצרת תנועתו של ζ בנושא הנחש דרך התווך הבין-כוכבי
ζ בנושא הנחש הוא כוכב הסדרה הראשית כחול עם סיווג ספקטרלי O9.5 Vnn (לפעמים מסווג כתת-ענק) שנמצא במרחק של כ-366 שנות אור ממערכת השמש. מסתו גדולה מאוד ומוערכת בכ-20 מסות שמש, רדיוסו כ-8.5 רדיוסי שמש והוא מאיר בעוצמה של פי 4,000 מעוצמת ההארה של השמש באור נראה, אך טמפרטורת פניו גבוהה ביותר ומוערכת בכ-34,300 קלווין, ומשום כך כמעט כל קרינתו היא בתחום העל-סגול, ויחד איתה עוצמת הארתו הכוללת היא פי 90,000 מעוצמת ההארה של השמש. מהירות הסיבוב העצמי של ζ בנושא הנחש היא גבוהה מאוד ועומדת על 425 קילומטר בשנייה, קרוב לגבול העליון האפשרי לכוכב כזה. בשל כך צורתו פחוסה מאוד ורדיוסו בקטבים הוא רק 7.5 רדיוסי שמש בעוד הרדיוס בקו המשווה עומד על 9.1 רדיוסי שמש. בשל הבדלי הרדיוס נוצרים גם הבדלים גדולים בטמפרטורה של פני הכוכב והטמפרטורה בקטבים מגיעה לכ-39,000 קלווין. הספקטרום של הכוכב מראה פסי בליעה רחבים שמצביעים על קיומם של ענני גז המקיפים את הכוכב במהירות גבוהה, ככל הנראה תוצאה של העפת חומר מפני הכוכב בשל מהירות הסיבוב הגבוהה שלו. לכוכב רוח סולרית חזקה והוא מאבד מסה בקצב של 100-200 מיליארדיות מסת שמש בשנה.

בהירותו של ζ בנושא הנחש משתנה מעט במחזוריות מורכבת מאוד בת מספר תדרים הנעים בין 2.5 שעות ל-24 שעות ובשל כך הוא מסווג כמשתנה β בקפאוס. כמו כן הוא פולט קרינת רנטגן חזקה שגם כן מראה שינויים מחזוריים בעוצמתה. המקור של קרינה זו הוא ככל הנראה האצה של חלקיקים טעונים בשדה מגנטי חזק שנוצר כתוצאה מהסיבוב המהיר של הכוכב על צירו.

ל-ζ בנושא הנחש מהירות מוחלטת גבוהה למדי של 20 קילומטר בשנייה והוא נחשב לכוכב בורח. ייתכן שלפני כמיליון שנים הוא היה חלק מכוכב כפול עם בן זוג מסיבי יותר שהתפוצץ כסופרנובה ועוצמת הפיצוץ העיפה את ζ בנושא הנחש ואת שרידי הסופרנובה בכיוונים מנוגדים. מועמד אפשרי לשרידי בן הזוג של ζ בנושא הנחש הוא הפולסר PSR B1929+10 שנמצא כיום בקבוצת נשר. אם השניים אכן היו קשורים זה לזה, אז בן הזוג היה כוכב מסוג ספקטרלי O6-7, עם מסה של 30-40 מסות שמש, שבשל מסתו הגדולה סיים את שלב ההיתוך של מימן להליום תוך מספר מיליוני שנים בלבד. השילוב של רוח השמש החזקה ומהירות התנועה הגדולה של ζ בנושא הנחש יוצרים גל הלם בתווך הבין-כוכבי שניתן לצפייה באור תת-אדום.

==קישורים חיצוניים==
* [http://stars.astro.illinois.edu/sow/zetaoph.html ζ בנושא הנחש] באתר של ג'ים קלר
* 

==הערות שוליים==

קטגוריה:כוכבי הסדרה הראשית מסוג O
קטגוריה:קבוצת הכוכבים נושא הנחש
קטגוריה:משתני בטא בקפאוס
RBK (ערוץ)

ערוץ RBK (ברוסית: Телеканал РБК) הוא ערוץ טלוויזיה פרטי רוסי בבעלות קבוצת RBC המשדר תוכניות חדשותיות בנושאי פוליטיקה וכלכלה.

בתחילת נובמבר 2012 הערוץ קיבל מעמד כערוץ פדרלי המשדר לכל שטחי הפדרציה הרוסית.

==הנהלת הערוץ==
מאז ספטמבר 2016 מנכ"ל הערוץ הוא אלכסנדר בוגומולוב, שהיה בעבר העורך הראשי של אתר Forbes.ru וכיהן כסגן העורך הראשי של חטיבת השידורים החיים של ערוץ Match TV.

=== מנכ"לי הערוץ ===
* ארטיום איניוטין (2003—2011)
* אלכסנדר ליובימוב (2011—2014)
* גלב שגון (2014—2016)
* טימופיי שצ'רבאקוב (2016)
* אלכסנדר בוגומולוב (2016-)

==קישורים חיצוניים==
* 

==הערות שוליים==

קטגוריה:ערוצי טלוויזיה רוסיים
נמל התעופה הבין-לאומי מונטריאול-פייר אליוט טרודו

מטוס מדגם [[איירבוס A330-300 של סוויס אינטנשיונל איירליינס נוחת בנמל|טקסט=מטוס מדגם איירבוס A330-300 של סוויס אינטנשיונל איירליינס נוחת בנמל]]
נמל התעופה הבינלאומי מונטריאול-פייר אליוט טרודו (בצרפתית: Aéroport international Pierre-Elliott-Trudeau de Montréal), הידוע גם בשמו הקודם נמל התעופה הבינלאומי מונטריאול–דורבל, הוא נמל תעופה הממוקם על האי של מונטריאול , 20 ק"מ ממרכז העיר מונטריאול. השדה משרת את המטרופולין של מונטריאול, מזרח אונטריו, וורמונט, בצפון ניו יורק. השדה נקרא על שמו של פייר אליוט טרודו, ראש הממשלה ה-15 של קנדה, יליד מונטריאול.

שדה התעופה הוא אחד משני הנמלים המנוהלים ומופעלים על ידי איירופורט דה מונטריאול, שהוא תאגיד ללא למטרות רווח ללא הון מניות; אחרים הם נמל התעופה מונטריאול–מירבל במערב מונטריאול, אשר תחילה היה מיועד להחליף את דורבל, אבל כעת עוברות בו בעיקר טיסות מטען. מונטריאול–טרודו נמצא בבעלות חברת בבעלות Transport Canada אשר יש לה חוזה שכירות של 60 שנה שכירות עם נמל התעופה.

טרודו הוא נמל התעופה העמוס ביותר במחוז קוויבק, והנמל השלישי העמוס ביותר בקנדה, עם 16.6 מיליון נוסעים ב-2016, והרביעי בתנועות כלי טיס, עם 219,326 תנועות ב-2014. הוא אחד משערי הכניסה העיקריים לקנדה עם 10.1 מיליון, או 63% מהנוסעים בטיסות חוץ. נמל התעופה הוא אחד מארבעה בסיסים של אייר קנדה, והקו בין מונטריאול לפריז (שדות התעופה שארל דה גול ואורלי) הוא הקו הבינלאומי העמוס ביותר בקנדה. ביום ממוצע, כמעט 45,000 נוסעים עוברים דרך מונטריאול-טרודו.

מנמל התעופה יוצאות טיסות לחמש יבשות: אפריקה, אסיה, אירופה, צפון אמריקה ודרום אמריקה. הוא אחד מתוך שני שדות תעופה בקנדה עם טיסות ישירות לחמש יבשות או יותר, כאשר האחר הוא נמל התעופה הבינלאומי של טורונטו. בנמל התעופה נמצא הבסיס של אייר קנדה, חברת התעופה הגדולה במדינה. הוא גם משמש בסיס עבור החברות אייר טראנסט, אייר אינואיט ו-Sunwing. הנמל גם משמש לתעופה כללית וממשלת קנדה מפעילה בנמל שירותי תחזוקה לתעופה כללית. לחברת בומברדייה איירוספייס יש אתר הרכבה בנמל התעופה, שבו היא מרכיבה את סדרת מטוסי CRJ ומטוס המנהלים צ'לנג'ר מתוצרתה.

==היסטוריה==
הנמל הוקם בשנת 1940 בשם נמל התעופה הבינלאומי מונטריאול–דורבל, בשנת 1946 כבר עברו בו יותר מרבע מיליון איש. ב-1 בינואר 2004 שונה שמו לשם הנוכחי ע"ש פייר אליוט טרודו, ראש ממשלת קנדה ה-15, יליד מונטריאול.

==תאונות ותקריות==
ב-23 ביולי 1983 המריאה ממנו טיסה 143 של אייר קנדה (הידועה בשם דאון גימלי) אשר התפרסמה בשל כשל המערכות שהיה שם. למרות זאת, הצליחו הטייסים לנחות נחיתת אונס אשר נגמרה ללא הרוגים.

==טיסות לישראל וממנה==
* אייר קנדה מפעילה 3 טיסות שבועיות עונתיות בין הנמל לנמל התעופה בן-גוריון, על ידי מטוסי בואינג 787.

==קישורים חיצוניים==

* 
* 

==הערות שוליים==

קטגוריה:מונטריאול: מבנים
מונטריאול
דג בועה

דג בועה (שם מדעי: Psychrolutes marcidus) הוא דג מים עמוקים מסדרת העקרבנונאים שחי במים העמוקים שליד חופי יבשת אוסטרליה וטסמניה, וכן ניו זילנד.
== מאפיינים ==
לרוב, גודלו של דג הבועה קטן משלושים סנטימטר. הוא חי בעומק של בין 600 ל-1,200 מטרים מתחת לפני הים (בין 2,000 ל-3,900 רגל), במקומות שבהם לחץ המים גדול פי 60 עד 120 מלחץ המים בפני הים, עומק בו שלפוחיות אוויר אינן אמצעי יעיל לשליטה על ציפה.

בשרו של דג הבועה מורכב בעיקר ממסה ג'לית עם צפיפות הנמוכה אך במעט מצפיפות המים, מה שמאפשר לו לצוף מעל קרקעית הים מבלי לבזבז אנרגיה על שחיה. החוסר היחסי שלו במסת שריר אינו מהווה חיסרון כיוון שהוא ניזון בעיקר מ"שלג ימי" הצף לפניו כמו הסרטנאים במים העמוקים.

לעיתים קרובות נתפסים דגי הבועה בטעות ברשתות מים עמוקים שפורסים דייגים.

==בתרבות==
בשל הצפיפות הנמוכה של בשרו, צורתו של דג הבועה שונה מאוד כאשר הוא מחוץ למים. מראהו האנושי המזכיר פני אדם וצורתו המשונה והלא-מושכת מעוררים עניין רב באמצעי התקשורת.

הסופר והמוזיקאי מיכאל הרסט קרא לאחת היצירות שלו על שם הדג: "דג הבועה" (בלובפיש) באלבום שלו מ-2012 שנקרא: "שירים למען יצורים לא רגילים". לאחר מכן יצר פרק על שם הדג בתוכנית שלו ברשת PBS.

בספטמבר 2013 הוכרז דג הבועה כ"חיה המכוערת ביותר בעולם" בהתבסס על תמונותיו של הדג לאחר שהוצא מהמים. הדג אומץ כקמע של הארגון לשימור בעלי חיים מכוערים במטרה "להעלות את קרנם של הילדים הפחות יפים של אמא אדמה".

בפרקים של התוכנית "סאטרדיי נייט לייב" ששודרו ב-12 במרץ 2016 וב-11 במרץ 2017 נכללו מערכונים שבהם משחקת השחקנית קייט מקינון בתולת ים לא מושכת בעליל, שכונתה בהומור "65% דג בועה".

ה"ניו יורק דיילי ניוז" פרסם תמונות של הסנאטור האמריקני טד קרוז ביחד עם דג בועה.

בסדרה בובספוג ובספין אוף שלה, מחנה האלמוגים, ישנה דמות הנקראת ג'ימי בלובפיש (ג'ימי דג בועה באנגלית) הנראית כמו הדג לאחר הוצאתו מהמים.

==קישורים חיצוניים==

קטגוריה:טקסונים שתוארו בידי אלן ריברסטון מק'קולוך
קטגוריה:פסיכרולוטידיים
קטגוריה:בעלי חיים שתוארו ב-1926
קטגוריה:דגי האוקיינוס השקט
בנתיב הסכנה

בנתיב הסכנה (באנגלית: In Danger's Path), הוא ספר מאת הסופר האמריקאי וא"ב גריפין (שם העט של ויליאם אדמונד באטרוורת). הספר יצא לאור בעברית בשנת 2000. עלילת הספר עוסקת במבצעי המודיעין האמריקני במלחמת העולם השנייה, על רקע המערכה באסיה ובאוקיינוס השקט. הספר מבוסס על אירועים אמיתיים, אם כי חלק מן הדמויות והאירועים דמיוניים,

==עלילת הספר==
עלילת הספר מתרחשת בשנת 1943. זמן קצר לאחר שהסתיים מבצע מוצלח במהלכו יצר קצין חיל הנחתים, סרן קנת מק-קוי (המכונה "רוצח"), מגע עם מנהיג כוח הגרילה באי מינדנאו שבפיליפינים, בריגדיר גנרל ונדל פרטיג, הטיל בריגדיר גנרל פלמינג פיקרינג, סגן מנהל המשרד לשירותים אסטרטגיים בזירת אוקיינוס השקט, על כתפי מק-קוי משימה מורכבת ונועזת נוספת. פיקרינג מטיל על מק-קוי, יוצא גדוד הפושטים השני של חיל הנחתים שבפיקוד לוטננט קולונל אוואנס קרלסון שהשתתף בפשיטה על מקין, להסתנן למדבר גובי כדי ליצור קשר ולחלץ קבוצה של חיילים אמריקניים ומשפחותיהם שנמלטו מן הצבא היפני, ואז להקים במקום תחנה מטרולוגית שתסייע להכוונת המפציצים האמריקניים כנגד יפן. פיקרינג, שכרב"ט בנחתים במלחמת העולם הראשונה עוטר בצלב הצי על גבורתו בקרב שאטו תיארי ולחם כקצין מבצעים בשורות דיוויזיית הנחתים הראשונה בקרב גוודלקנל. מגייס למשימה רבים מן הנחתים שעליהם הוא למד לסמוך במלחמה, ביניהם למרבה ההפתעה גם מבנו סגן מלקולם פיקרינג (המכונה "פיק"), טייס קרב מעוטר.

==קישורים חיצוניים==
* 
* [http://www.matarbooks.co.il/index.php?book=1021 דף הספר], באתר הוצאת מטר

==הערות שוליים==

קטגוריה:ספרי 1998
קטגוריה:ספרות מלחמת העולם השנייה
קטגוריה:ספרי ריגול
קטגוריה:ספרים אמריקאיים
קטגוריה:ספרי הוצאת מטר
John the Ripper

John או John The Ripper (באנגלית: John The Ripper, תעתיק עברי: ג'ון דה ריפר) היא תוכנת קוד פתוח, המשמשת לאימות נתונים ופיצוח סיסמאות מוצפנות. התוכנה נכתבה בשפת C ופותחה על ידי חברת Solar Designer.

תחילה פותחה במקור עבור מערכות הפעלה דמויות יוניקס, בהמשך הורחבה וכיום תומכת ב-15 מערכות הפעלה שונות, כגון: Linux, Windows, OpenVMS, FreeBSD, OSX ועוד.

בעלת 3 גרסאות: גרסה הניתנת להורדה בחינם (Free Edition), גרסה בתשלום המותאמת למגוון רחב יותר של מערכות הפעלה (John the Ripper Pro) וגרסה מותאמת למכשירי אנדרואיד (Hash Suite Droid).

לתוכנה יכולת פיצוח סיסמאות מגובבות ומוצפנות בשיטות רבות כגון: DES, MD4, MD5, Blowfish, LM, BSDI, Kerberos. לאחר טעינת הנתונים התוכנה מזהה את שיטת ההצפנה ומפצחת אותה במספר דרכים:
* התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות).
* כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך).
בנוסף, לתוכנה יכולת לזיהוי איכות סיסמאות הבודק האם הסיסמה המוזנת מספיק טובה וקשה לפיצוח או שמא יש להחליפה.

==שימוש==
השימוש הסטנדרטי בתוכנה, בסביבת יוניקס, יתבצע כדלקמן:
<syntaxhighlight lang="text">
# john -w:password.lst pass.txt
Loaded 1 password hash (Traditional DES [24/32 4K])
example (user)
guesses: 1 time: 0:00:00:00 100% c/s: 752 trying: 12345 - Robert
</syntaxhighlight>

==ראו גם==
* רחרחן
* בדיקת חדירות
* קאלי לינוקס
* Parrot Security
* Kismet
* Burp Suite

==קישורים חיצוניים==
* 
* [http://www.openwall.com/john האתר הרשמי של חברת Openwall (באנגלית)]
* [https://github.com/magnumripper/JohnTheRipper עמוד הפיתוח באתר גיטהאב - Github (באנגלית)]

קטגוריה:תוכנות אבטחת מחשבים
קטגוריה:תוכנה חופשית
אנה מאוסטריה, מלכת ספרד

אנה, ארכידוכסית אוסטריה (בגרמנית: Anna von Österreich; 2 בנובמבר 1549 – 26 באוקטובר 1580), הייתה בתו של מקסימיליאן השני, קיסר האימפריה הרומית הקדושה ואשתו של פליפה השני, מלך ספרד.

==ביוגרפיה==
אנה נולדה ב-2 בנובמבר 1549 בסיגלס, למקסימיליאן השני, קיסר האימפריה הרומית הקדושה ולמריה מספרד בתם של קרל החמישי, קיסר האימפריה הרומית הקדושה ואיזבלה, נסיכת פורטוגל. אנה הייתה הבת האהובה על אביה, והוא נהג לשחק ולהמר איתה. למרות שאביה אהד את הלותרניזם, קיבלה אנה חינוך קתולי אדוק.

בתחילה הייתה אנה מועמדת להתחתן עם קרלוס, נסיך אסטוריאס, בנו של פליפה השני, מלך ספרד, אולם הוא מת בשנת 1568. באותה שנה מתה גם אליזבת דה ולואה, נסיכת צרפת - אשתו של פליפה השני, וב-4 במאי 1570 התחתנה אנה עם פליפה השני, מלך ספרד. בדרכה לספרד עברה אנה בהולנד, שם נפגשו עמה ידידיו של פלוריס ממונטיני - אחיו של רוזן הורן, וביקשו ממנה לפעול לשחרורו, אולם אנה נכשלה במשימתה ופלוריס הוצא להורג.

כשם שהייתה הילדה האהובה על אביה, כך הייתה גם אשתו האהובה ביותר של פליפה. אולם בתחילה היו רבים שהתנגדו לנישואים, ביניהם האפיפיור פיוס החמישי. לדברי דיפלומטים, המלך היה מאוהב בכלתו הצעירה. אנה מילאה את חובותיה בצורה מושלמת, ואף הייתה אם חורגת טובה לבנותיו של פליפה מנישואיו הקודמים. לפליפה ואנה נולדו 5 ילדים, אולם מתוכם רק בן אחד הגיע לבגרות - פליפה השלישי, מלך ספרד.

ב-26 באוקטובר 1580 מתה אנה מאי-ספיקת לב, 8 חודשים לאחר שילדה את בתה הקטנה.

==משפחתה==
ב-4 במאי 1570 התחתנה אנה עם פליפה השני, מלך ספרד, ממנו נולדו לה 5 ילדים:
* פרננדו, נסיך אסטוריאס (1571–1578)
* קרלוס לורנצו, נסיך ספרד (1573–1575)
* דייגו, נסיך אסטוריאס (1575–1582)
* פליפה השלישי, מלך ספרד (1578–1621)
* מריה, נסיכת ספרד (1580–1583)

==אילן יוחסין==

==קישורים חיצוניים==

* 

קטגוריה:בית הבסבורג
קטגוריה:ילידי 1549
קטגוריה:נפטרים ב-1580
קטגוריה:נשים ספרדיות במאה ה-16
עלי רזא פהלווי השני

עלי רזא פהלווי (בפרסית: شاهزاده علیرضا پهلوی, תעתיק: עלי רֶזא פּהלַוַי; 28 באפריל 1966 - 4 בינואר 2011) היה בנו השני של מוחמד רזא פהלווי, השאה האיראני האחרון, ונכדו של רזא ח'אן, מייסד שושלת פהלווי. עלי רזא נולד בטהראן לשאה מוחמד רזא פהלווי ולרעייתו, הנסיכה פארה דיבה. אביו של עלי רזא, השאה מוחמד רזא פהלווי,	 הופל מהשלטון במהפכה האסלאמית באיראן ב-1979. הוא נמלט עם משפחתו ונדד בין מדינות.

== ביוגרפיה ==
הנסיך הגולה נדד בין בתי ספר בקהיר ובניו יורק. את התואר הראשון שלו רכש באוניברסיטת פרינסטון, בפקולטה ללימודי מוזיקה. אחר כך למד לתואר שני בתרבות איראן העתיקה באוניברסיטת קולומביה, ולמד לדוקטורט בנושא באוניברסיטת הארוורד. 

ב-4 בינואר 2011 נמצא מת בביתו שבבוסטון שבארצות הברית, לאחר שככל הנראה התאבד בירייה.

==אילן יוחסין של שושלת פהלווי==

==ראו גם==
* הניסים המלכותיים של איראן
* המהפכה האיראנית

==קישורים חיצוניים==

==הערות שוליים==

קטגוריה:פוליטיקאים איראנים
רזא
קטגוריה:מהגרים מטורקיה לארצות הברית
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת הרווארד
קטגוריה:בוגרי אוניברסיטת קולומביה
קטגוריה:מתאבדים
קטגוריה:איראנים שנולדו ב-1966
קטגוריה:איראנים שנפטרו ב-2011
ראובן פיינשטיין

הרב שלום ראובן פיינשטיין (נולד באוגוסט 1937) הוא פוסק הלכה וראש ישיבה אמריקאי-אורתודוקסי. בנו של הרב משה פיינשטיין. משמש ראש ישיבת סטטן איילנד, שלוחת מתיבתא תפארת ירושלים בסטטן איילנד.

==ביוגרפיה==
נולד בארצות הברית, הצעיר מארבעת ילדיהם של הרבנית שימה והרב משה פיינשטיין והיחיד מביניהם שנולד לאחר שהיגרו לארצות הברית מרוסיה.

הוא למד אצל אביו ובמוסדות לימוד אורתודוקסים אחרים בארצות הברית ובשנת 1966, ה'תשכ"ו, חבר לאביו בהקמת ישיבת סטטן איילנד. מאז הוא מכהן כראש הישיבה שם, שהיא שלוחת מתיבתא תפארת ירושלים. בראש הקמפוס הישן של הישיבה עמד עד לפטירתו אחיו הגדול, הרב דוד פיינשטיין.

הרב פיינשטיין מצוטט רבות כמקור למסורות פסיקה הלכתית בשם אביו שהיה נחשב לאחד מגדולי פוסקי ההלכה החרדים לאחר השואה, בארצות הברית ובעולם כולו. הקים יחד עם אחיו וגיסו הרב משה דוד טנדלר זכרונם לברכה, את המכון המוציא לאור את כתבי אביו: "אגרות משה", "דברות משה" ו"דרש משה". חיבר את הספר "פרקי שלום" על פרקי אבות.

הרב פיינשטיין פעיל בתחום הגיור וההקפדה על גיור אורתודוקסי כשר בארצות הברית ובעולם, במסגרת פעילותו זו כיהן כנשיא ועד ההלכה של ארגון "נצח משפחת ישראל" עד סגירתו, ומאז 2011 הוא נשיא ועד ההלכה של ארגון "תפארת בית ישראל".

הרב פיינשטיין היה נשוי לחוה שרה. ביולי 2018 עברו הרב פיינשטיין ואשתו תאונת דרכים קשה, בה נספתה אשתו.

==קישורים חיצוניים==
* 
* 

==הערות שוליים==

קטגוריה:ניו יורק: רבנים
קטגוריה:משפחת פיינשטיין
קטגוריה:רבנים אורתודוקסים
קטגוריה:ראשי ישיבה אמריקאים
קטגוריה:אמריקאים שנולדו ב-1937
איזבלה, נסיכת פורטוגל

איזבלה, נסיכת פורטוגל (בפורטוגזית: Isabel de Portugal; 24 באוקטובר 1503 – 1 במאי 1539), הייתה בתו של מנואל הראשון, מלך פורטוגל ואשתו של קרל החמישי, קיסר האימפריה הרומית הקדושה.

== ביוגרפיה ==
איזבלה נולדה ב-24 באוקטובר 1503 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה<ref></ref>. איזבלה נקראה על שם סבתה איזבלה הראשונה, מלכת קסטיליה, ועל שם דודתה איזבלה מאראגון, מלכת פורטוגל, שהייתה גם אשתו הראשונה של אביה.

ב-10 במרץ 1526 התחתנה איזבלה בסביליה עם קרל החמישי, קיסר האימפריה הרומית הקדושה, והביאה איתה נדוניה גדולה מאוד. על אף שהנישואים היו נישואים פוליטיים, התאהב בה קרל והנישואים היו מאוד מוצלחים. בעת היעדרויותיו של קרל מספרד בשנים 1529–1532 ו-1535–1539 שימשה איזבלה כעוצרת השלטון, והוכיחה את עצמה כפוליטיקאית מוכשרת.

ב-1 במאי 1539 מתה איזבלה, לאחר שילדה בן מת. מותה השפיע עמוקות על קרל, והוא לא התחתן שוב ולבש שחורים עד מותו. בשנת 1580 ירש בנה פליפה השני, מלך ספרד את ממלכת פורטוגל, במה שנקרא האיחוד האיברי.

==משפחתה==
ב-10 במרץ 1526 התחתנה איזבלה עם קרל החמישי, קיסר האימפריה הרומית הקדושה, ממנו נולדו לה 6 ילדים:
* פליפה השני, מלך ספרד (1527–1598)
* מריה מספרד (1528–1603), התחתנה עם מקסימיליאן השני, קיסר האימפריה הרומית הקדושה
* פרננדו מספרד (1529–1530)
* חואנה מספרד (1535–1573), התחתנה עם ז'ואאו מנואל, נסיך פורטוגל
* חואן מספרד (1537–1538)
* בן מת (1539)

==אילן יוחסין==

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בית אביש
קטגוריה:ילידות 1503
קטגוריה:נפטרים ב-1539
קטגוריה:נשים ספרדיות במאה ה-16
קטגוריה:נשות אצולה פורטוגזיות
קטגוריה:נשות אצולה במאה ה-16
יהודית ברקאית

יהודית ברקאית (~1905 – 6 בינואר 1955, י"ב בטבת תשט"ו) הייתה שחקנית תיאטרון ישראלית, מראשוני תיאטרון "אהל".

ברקאית נולדה באוקראינה. בשנת 1920 עלתה לארץ ישראל. עם היווסדו של תיאטרון "אהל" בשנת 1925 הייתה מן החברות הראשונות בו.
נפטרה מסרטן ב-1955 ונקברה בבית הקברות קריית שאול.<ref></ref>

אחיה שמואל ברקאי (ברקוביץ) היה מפקד ההגנה בתל אביב בשנים 1941–1944 ומנהל "בנק ישראל-אמריקה לפיתוח התעשייה" של בנק הפועלים.

==קישורים חיצוניים==

* 
* 
* 
* 

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:נשות העלייה השלישית
קטגוריה:אנשי העלייה השלישית
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1905
קטגוריה:ישראלים שנולדו ב-1905
קטגוריה:ישראליות שנפטרו ב-1955
קטגוריה:ישראלים שנפטרו ב-1955
רחל אשד

רחל אשד (נולדה ב-31 במרץ 1951) היא משוררת וציירת ישראלית.

==ביוגרפיה==
אשד נולדה בדגניה א' להורים ניצולי שואה שעלו לארץ בשנת 1947. כשהייתה בת שנתיים וחצי עברה משפחתה לרמת החייל בתל אביב. למדה בבית הספר היסודי ברמת החייל ולאחר מכן בגימנסיה העברית "הרצליה" במגמה דו-לשונית.

בתקופת מלחמת ההתשה התגייסה אשד לצה"ל ושירתה שירות מלא כחובשת תעופתית בחיל האוויר בבית הספר לטיסה בחצרים.

עם תום שירותה הצבאי למדה תפאורה ותלבושות בחוג לתיאטרון באוניברסיטת תל אביב. בקיץ 1972 עברה ללמוד ציור באקדמיה לאמנות Central School of Art & Design בלונדון.

כשפרצה מלחמת יום הכיפורים חזרה אשד לארץ והתנדבה ככוח עזר סיעודי במחלקת כוויות בבית החולים תל השומר. בעקבות המראות הקשים שראתה בבית החולים חוותה טראומה ונאלצה להפסיק את לימודיה, היא עזבה את תחום הציור והתמקדה בכתיבת שירה. שיריה של אשד התפרסמו בכתבי העת עתון 77, שבו ופסיפס, בעיתונים הארץ, דבר, ידיעות אחרונות וישראל היום, וכן בכתבי עת בארצות הברית.

בשנת 2003 חזרה לצייר, ועד כה הוצגו ציוריה בשתי תערוכות יחיד, בצוותא - בשנת 2008, ובגלריית מחניים - בשנת 2013 ובעוד מספר תערוכות קבוצתיות. ציוריה מעטרים את כריכות מרבית ספריה. בקיץ 2020 השתתפה בתערוכה בינלאומית בקטוביץ שבפולין במסגרת הפסטיבל לאמנות נאיבית.

==ספריה==
*הייתי רק מפרץ, הוצאת עקד, 1988
*הבטחות קטנות, הוצאת הקיבוץ המאוחד, 1995. תורגם לאנגלית בידי המשורר דויד קופר וראה אור בארצות הברית בהוצאת Mayapple Press, 2006
*שקופה בחלון, הוצאת כרמל, 1999
*רגש הוא מותרות, הוצאת כרמל, 2007
*אין חתול בארנק, הוצאת סטימצקי, 2012
*געגוע לזמן שיגעון, הוצאת עתון 77, 2019
*שמיכת אהבה ריקה, הוצאת עתון 77, 2023.

==פרסים==
*פרס אקו"ם ליצירות המוגשות בעילום שם, תשנ"ב - על כתב היד של ספרה הבטחות קטנות
*פרס ברנשטיין לשירה עברית מקורית, תשס"א - על ספרה שקופה בחלון
*פרס ראש הממשלה לסופרים עבריים, תשע"ז

==קישורים חיצוניים==

* 
* [http://lyrica.org.il/blog/?tag=רחל-אשד שיריה של אשד], באתר ליריקה
* [http://www.yekum.org/author/raeshed/ סיפוריה של אשד], באתר יקום תרבות
* [https://simania.co.il/authorDetails.php?itemId=4376 ספריה של אשד], באתר סימניה
* [https://www.makorrishon.co.il/nrg/app/index.php?do=blog&encr_id=eb681a54e5fab943de3637e1d1cb52f4&id=3647 ביקורת מאת מנחם בן על הספר אין חתול בארנק], באתר Nrg, 4 במאי 2012
* [https://www.youtube.com/watch?v=3NQa-1-Op0A "סופרים קוראים" ריאיון עם רחל אשד], באתר יוטיוב

==הערות שוליים==

קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:ציירות ישראליות
קטגוריה:ציירים ישראלים
קטגוריה:סופרות ישראליות
קטגוריה:סופרים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:ישראליות שנולדו ב-1951
קטגוריה:ישראלים שנולדו ב-1951
פרנסס טיאפו

פרנסס טיאפו (Frances Tiafoe; נולד ב-20 בינואר 1998) הוא טניסאי אמריקאי. נכון לינואר 2024 הוא מדורג 14 בסבב הATP, בשיאו היה מדורג 10 בעולם.

==ביוגרפיה==
טיאפו נולד בקולג' פארק שמרילנד, בנם של אלפינה ופרנסס שהיגרו לארצות הברית מסיירה לאון. החל לשחק טניס בגיל חמש.

בדצמבר 2013 זכה בטורניר הטניס לנוער אורנג' בול המתקיים בפלורידה, והיה בכך לצעיר הזוכים בתולדות הטורניר. ב-2014 העפיל לחצי גמר טורניר הנוער של אליפות ארצות הברית הפתוחה. באוגוסט 2015 זכה באליפות ארצות הברית עד גיל 18.

כמקצוען זכה ב-2016 בטורנירים מסבב הצ'לנג'רס בגרנבי שבקנדה ובסטוקטון שבארצות הברית וסיים שני בשלושה טורנירים נוספים. באוקטובר אותה שנה דורג לראשונה בין מאה הטניסאים הבכירים בדירוג ה-ATP. ב-2017 העפיל לסיבוב השני באליפות אוסטרליה הפתוחה ולסיבוב השני באליפות וימבלדון, בשני הטורנירים הודח בידי אלכסנדר זברב. הוא זכה בטורנירי הצ'לנג'רס בסרסוטה שבפלורידה ובאקס-אן-פרובאנס שבצרפת.

בפברואר 2018 זכה בטורניר דלריי ביץ', מסבב ATP 250, זכייתו הראשונה בטורניר ATP. באליפות אוסטרליה הפתוחה ב-2019 הגיע לרבע הגמר בו הפסיד לרפאל נדאל, לאחר שגבר בסיבוב השני על קווין אנדרסון ובשמינית הגמר על גריגור דימיטרוב.

באליפות ארצות הברית הפתוחה 2022 הגיע להישג השיא שלו בטורנירי גראנד סלאם, הוא גבר על דייגו שוורצמן בסיבוב השלישי, על רפאל נדאל בשמינית הגמר ועל אנדריי רובליוב ברבע הגמר, בטרם הפסיד בחמש מערכות לקרלוס אלקרס בחצי הגמר. 

באפריל 2023 זכה בטורניר יוסטון מסבב ATP 250 ועלה לדירוג השיא שלו 11.
==קישורים חיצוניים==

קטגוריה:אמריקאים ממוצא סיירה לאוני
קטגוריה:טניסאים אמריקאים
קטגוריה:אמריקאים שנולדו ב-1998
קטגוריה:טניסאים באולימפיאדת טוקיו (2020)
כנפתן

כְּנַפְתָּן (שם מדעי: Mobula. מכונה גם דג השטן) הוא סוג של דגי סחוס ממשפחת הטחניים, הכולל בתוכו את המנטות.

== מאפיינים ==
הכנפתנים הם דגים גדולים, המגיעים לאורך של 7 מטרים אצל המנטה ענק, והם בעלי גוף שטוח בעל כנפיים גדולות וזנב קצר. בניגוד לשאר מיני הבטאים הם שוחים ולא מהלכים על הקרקעית. הם קיבלו את השם "דגי שטן" בגלל זוג ה"קרניים" שמעל פיהם.

דגים אלה נודדים ברחבי האוקיינוסים בלהקות והם יכולים לקפץ גבוה מעל המים.

==מינים==
* כנפתן יפני (Mobula japanica)
* כנפתן ים-תיכוני (Mobula mobular)
* כנפתן חלק-זנב (Mobula munkiana)
* כנפתן צ'יליאני (Mobula tarapacana)
* Mobula eregoodootenkee
* Mobula hypostoma
* Mobula kuhlii
* Mobula rochebrunei
* Mobula thurstoni
* מַנְטָה ענק או מַנְטָה קִצְרַת-סְנַפִּיר (Mobula birostris)
* מנטת השונית (Manta alfredi)

בעבר המינים מנטה ענקית ומנטת השונית השתייכו לסוג מנטה שהתבטל.
כנפתן בקפיצה מעל המים

==קישורים חיצוניים==

==הערות שוליים==

קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:טחניים
הבה נרימה

הָבָה נָרִימָה הוא שמו הנפוץ של שיר לחג החנוכה מאת לוין קיפניס. את השיר כתב קיפניס בשנת תרצ"ו (1936), והוא העניק לו את השם "חג הניצחון". השיר הוא חלק ממחזה לילדים בשם זה.

השיר נכתב לצלילי קטע מפורסם מהאורטוריה "יהודה המכבי" (1745) שהלחין גאורג פרידריך הנדל למילים של האנגלי תומאס מורל, בשם "See the conquering hero comes". התרגום הראשון לעברית של קטע זה, מאת אהרן אשמן, נקרא "הנה הוא בא". ב"הבה נרימה" חיבר קיפניס מילים חדשות לשיר זה, שהקשרן, כמו נושא הקטע המקורי מן האורטוריה, הוא המכבים.

יש הרואים במילות השיר, שבהן לא מוזכר אלוהים, סימן להכחשת החלק הנסי בסיפורו של חג החנוכה (כבשירי חנוכה פופולריים נוספים כגון "אנו נושאים לפידים" בין השאר). צד נוסף שיש הרואים בשיר זה הוא ההקבלה בין המכבים אז לגבורת ישראל בימי העלייה והחלוצים.

לאורך השנים הושר השיר פעמים רבות (בין השאר בוצע השיר על ידי ערן צור, ועל ידי חני נחמיאס ועוזי חיטמן), והוא אחד משירי החנוכה הפופולריים ביותר.

==קישורים חיצוניים==

* 
* [https://shironet.mako.co.il/artist?type=lyrics&lang=1&prfid=806&wrkid=3637 הבה נרימה], באתר שירונט
* 

==הערות שוליים==

קטגוריה:שירי חנוכה
קטגוריה:שירי לוין קיפניס
קטגוריה:שירי 1936
ג'יהאדיזם

ג'יהאדיזם היא אידאולוגיה אסלאמיסטית הדוגלת בשימוש באלימות על מנת להקים מדינה אסלאמית או להקים מחדש ח'ליפות. המונח "ג'יהאדיזם" הוא נאולוגיזם שמקורו במונח "ג'יהאד", זאת על אף שהמונח ג'יהאד לא דוגל בהכרח בשימוש באלימות או פתיחת מלחמה. מצד שני, הג'יהאדיזם קשור בבירור לפעולה אלימה, נעשה כיום גם שימוש במונח ביחס לאימפריות איסלמיות שונות בהיסטוריה, כמו הח'ליפות של בית אומיה והאימפריה העות'מאנית, אשר פעלו באופן נרחב נגד מדינות לא מוסלמיות בשם הג'יהאד.<ref name="The End of the Jihad State"></ref><ref name="books.google.co.uk"></ref>

שורשיו של הג'יהאדיזם המודרני הוא בעיקר בהתפתחויות האידאולוגיות שאירעו בסוף המאה ה-19 ובתחילת המאה ה-20, אשר התפתחו לאידאולוגיות אסלאמיסטיות במהלך המאה ה-20 והמאה ה-21.<ref name="Poljarevic 2021"></ref><ref name="Aydinli2018-1"></ref><ref name="Jalal 2009"></ref> האידאולוגים הג'יהאדיסטים דמיינו את הג'יהאד כ"מאבק מהפכני" נגד הסדר הבינלאומי החילוני במטרה לאחד את העולם המוסלמי תחת "שלטון האל".<ref name="auto"></ref> ארגוני המתנדבים האיסלאמיסטיים שהשתתפו במלחמה מלחמת אפגניסטן-ברית המועצות בין 1979 ל-1989 חיזקו את עליית הג'יהאדיזם, אשר המשיך להתפשט בעולם במהלך סכסוכים מזוינים שונים לאורך שנות ה-90 והעשור הראשון של המאה ה-21.<ref></ref><ref></ref>

ג'יהאדיזם אשר ממוקד יותר בזירה הבינלאומית במסגרת מאמץ פאן-אסלאמי מכונה גם בשם ג'יהאדיזם עולמי.<ref name="CTC-Sentinel 2023"></ref><ref name="Aydinli2018-1"/><ref name="Homegrown 2021"></ref><ref name="Clarke 2021"></ref> ישנם מחקרים שמעידים על כך שעם עלייתו של ארגון דאעש מתנדבים מוסלמים שונים נסעו לסוריה ולעיראק ממדינות שונות בעולם המערבי ובמדינות בעלות רוב מוסלמי על מנת לקחת חלק בג'יהאדיזם העולמי.<ref name="CTC-Sentinel 2023"/><ref name="Milton-Perlinger 2016"></ref><ref></ref><ref></ref><ref></ref><ref></ref>

== גלריית תמונות ==
<gallery widths="250px" heights="180px">
קובץ:Jihadist_groups_overview.png|האזורים בעולם מהם פועלים הארגונים הג'יהאדיסטים ומידע לגבי הסטטוס שלהם בכל מיקום
קובץ:Flag_of_Jihad.svg|שמאל|וריאציה ג'יהאדיסטית של הדגל השחור אשר משמשת ארגונים איסלאמיסטיים שונים מסוף שנות ה-90 ואילך, אשר מכיל כיתוב בצבע לבן של השהאדה על גבי רקע שחור
קובץ:Hamid_Mir_interviewing_Osama_bin_Laden_and_Ayman_al-Zawahiri_2001.jpg|אוסאמה בן לאדן ואיימן א-זוואהירי מארגון אל-קאעדה אשר ביצע פיגועי טרור רבי היקף ברחבי העולם שהביאו למותם ולפציעתם של אלפי בני אדם
קובץ:Reagan_sitting_with_people_from_the_Afghanistan-Pakistan_region_in_February_1983.jpg|נשיא ארצות הברית רונלד רייגן במפגש בחדר הסגלגל עם מנהיגי המוג'אהדין האפגניסטני, 1983
</gallery>

== ראו גם==
* ג'יהאד
** מלחמת קודש באסלאם
* קיצוניות אסלאמית
** טרור אסלאמי
** הדגל השחור של הג'יהאד
** תכפירי
* אסלאמיזם
* מוג'אהדין
* פנאטיות דתית
* סלפיה
** הג'יהאד הסלפי
** והאביה

==קישורים חיצוניים==

==הערות שוליים==

קטגוריה:טרור אסלאמי
בודפשט הונבד

מועדון הכדורגל הונבד בודפשט (בהונגרית: Budapest Honvéd FC), או בקיצור הונבד, הוא מועדון כדורגל הונגרי מהעיר בודפשט, המשחק בליגת המשנה ההונגרית. המועדון נקרא בעבר קישפשט הונבד.

==תארים==
*ליגת העל ההונגרית: 14
**1949/1950, 1950/1951, 1952/1953, 1954/1955, 1955/1956, 1979/1980, 1983/1984, 1984/1985, 1985/1986, 1987/1988, 1988/1989, 1990/1991, 1992/1993, 2016/2017
*הגביע ההונגרי: 8
**1925/1926, 1964/1965, 1984/1985, 1988/1989, 1995/1996, 2006/2007, 2008/2009, 2019/2020
*גביע מיטרופה: 1
**1959/1960

==כדורגלני עבר בולטים==
*פרנץ פושקש
*שנדור קוצ'יש
*זולטן צ'יבור
*לאיוש טיכי
*גיולה גרושיץ'
*יוז'ף בוז'יק

==קישורים חיצוניים==

*

==הערות שוליים==

*
קטגוריה:קבוצות כדורגל הונגריות
קטגוריה:בודפשט: מועדוני כדורגל
קטגוריה:קבוצות כדורגל שהוקמו ב-1909
ברכת מחיה המתים

ברכת מחיה המתים היא ברכה שתיקנו חז"ל על הרואה את חברו החביב עליו, לאחר שעברו 12 חודשים מהפעם האחרונה שראה אותו. יש לברך ברכה זו בשם ומלכות.

== מקור הברכה וטעמה ==
מקור ברכה זו היא בתלמוד במסכת ברכות: 

וכך פסק בשולחן ערוך (אורח חיים רכה א) שיש לברך ברכה זו.

בטעם הברכה יש שכתבו, שכיון שעברו 12 חודשים, הרי עבר עליו ראש השנה, שבה האדם נידון לחיים או למות, וכיון שניצול ממיתה בראש השנה מברך עליו 'מחיה המתים'.

טעם נוסף כתבו בראשונים, משום שאמרו בתלמוד שלאחר 12 חודש המת משתכח מהלב, לכך מברך מחיה המתים.

== דיני הברכה ==
בראשונים מבואר שיש לברך ברכה זו דווקא על חבר שחביב עליו ביותר ושמח בראייתו. 

אף בשנה מעוברת, אין צריך שיעבור שנה, ודי ב12 חודשים.

אם שלח לו חברו מכתב בתוך 12 חודש, נחלקו הפוסקים אם צריך לברך, ובמשנה ברורה (סימן רכה) פסק שלא יברך שהרי ספק ברכות להקל.

== הברכה בימינו ==
בימינו המנהג שלא לברך ברכה זו, בטעם הדבר כתבו באחרונים מספר טעמים.

יש שכתבו שמאחר והתקשורת בימינו מצויה ונגישה לכל אחד, מסתבר הדבר שאם היה קורה לחברו דבר מה היה מודיעו, ואם כן כיוון שלא הודיעו, הרי זה כאילו הודיעו שלא אירע לו דבר.

טעם נוסף כתבו באחרונים, שיש לחשוש שיברך ברכה לבטלה, כגון על חברו שאינו חביב עליו כל כך, כדי שלא ידע חברו שאינו חביב עליו.

== ראו גם ==
* ברכת שהחיינו

== הערות שוליים ==

קטגוריה:ברכות
קטגוריה:ברכות הראייה
אלי לוי (איש תקשורת)

אלי (אליהו) לוי (נולד ב-16 באוגוסט 1975) הוא דובר משטרת ישראל, לשעבר כתב חדשות 13 בצפון.

==ביוגרפיה==
בצעירותו, היה לוי שחקן כדורמים בתפקיד שוער ושימש כשוער השני של נבחרת ישראל בכדורמים.

לאחר שירותו הצבאי, החל לעבוד ככתב לענייני משטרה וספורט במקומונים של רשת שוקן בצפון. לאחר שנה מונה לכתב לענייני פלילים במקומון החיפאי "כלבו". בהמשך היה כתב ברדיו חיפה, כתב ב"עדשה מקומית", החדשות המקומיות של הטלוויזיה בכבלים, ושימש ככתב במעריב ו-nrg, המסקר את אזור הצפון. בפיגוע בצומת יגור היה יחד עם צוות השידור שלו על הצומת, והיה עד ראייה לפיגוע. צוות השידור שלו צילם את האוטובוס ופינוי הפצועים, זמן קצר לאחר פיצוץ המטען שנשא המחבל. לוי שימש גם ככתב בערוץ 2, ותקופה קצרה כדובר עיריית נשר.

בשנת 2010 החל לשמש ככתב באזור הצפון של ערוץ 10. שידורו החי הראשון היה זמן קצר לאחר שהצטרף לתחנה, ממוקדי השרפה בכרמל.

בשנת 2017 מונה, בנוסף לתפקידו, לשמש גם ככתב לענייני סביבה של הערוץ. ביום הזיכרון לחללי מערכות ישראל באותה שנה שודר סרט בבימויו של לוי, "ואליהו רק בן 19", המספר את סיפור חייו של דודו אליהו, שעל שמו הוא קרוי, שנפל בעת שירותו הצבאי בשנת 1969. עם מיזוג רשת וערוץ עשר, המשיך לשדר בחדשות 13.

משנת 2013 ועד 2021 הגיש את תוכנית האקטואליה "זירה חופשית", המשודרת בכל יום שישי ברדיו חיפה, יחד עם העיתונאית ענבר דותן וקודם לכן, עם יוסי מזרחי.

ב-25 באפריל 2021 מונה לדובר משטרת ישראל וסגן ראש חטיבת הדוברות, והוענקה לו דרגת ניצב משנה.

ב-14 ביולי 2021 פרסם לירן לוי בוואלה כי במשטרה בוחנים את החלפתו ברועי ולדמן, המשטרה הכחישה את הטענות.

לוי נשוי ואב לשניים. מתגורר ברמת ישי.

=== פרסים בהם זכה ===
*פרס חיפה לתקשורת ע"ש מרק ביאנו, על סיקור מלחמת לבנון השנייה 2006.
*פרס הרדיו בכנס אילת של אגודת העיתונאים בתל אביב, על תוכנית האקטואליה הטובה ביותר "זירה חופשית", יחד עם יוסי מזרחי, 2016.
* מגן הצדק החברתי מטעם עמותת יד עזר לחבר, על סיקור נושאים חברתיים, 2017

==קישורים חיצוניים==
* 
* 

==הערות שוליים==

קטגוריה:סגל ערוץ עשר
קטגוריה:סגל חדשות 13
קטגוריה:סגל מעריב
קטגוריה:כתבים פליליים
קטגוריה:כתבים ישראלים לענייני איכות הסביבה
קטגוריה:דוברי משטרת ישראל
קטגוריה:ניצבי-משנה במשטרת ישראל
קטגוריה:צמחונים ישראלים
קטגוריה:סגל nrg
קטגוריה:שחקני כדורמים ישראלים
קטגוריה:רמת ישי: אישים
קטגוריה:ישראלים שנולדו ב-1975
ירד לואיס דה יר

הברון ירד לואיס דה יר מפינספנג (בשוודית: Gerhard Louis De Geer af Finspång, ידוע גם כלואיס דה יר; 27 בנובמבר 1854 – 25 בפברואר 1935) היה פוליטיקאי שוודי שכיהן כחבר הריקסדאג (הפרלמנט השוודי) בין השנים 1901 – 1914, כמושל נפת קריסטיאנסאד בין השנים 1905 – 1923 וכראש ממשלת שוודיה מאוקטובר 1920 ועד פברואר 1921.

==חייו==
לואיס דה יר היה בנם של הברון וראש ממשלת שוודיה לשעבר, לואיס ירד דה יר ושל רעייתו, קרולינה וקטמייסטר. הוא נולד בעיר קריסטיאנסאד שבמחוז סקונה. לאחר שסיים את לימודי המשפטים באוניברסיטת אופסלה, הוא נכנס לעולם הפוליטי. הוא היה חבר הבית העליון של הריקסדאג כנציג נפת קריסטיאנסאד בין השנים 1901 – 1914 ובין השנים 1905 – 1923 הוא שימש כמושל הנפה. בראשית דרכו היה דה יר ליברל מתון, אך בהמשך הוא היה לחבר במפלגת המיעוט בבית העליון. עם הקמתה של המפלגה הליברלית ב-1912 הוא הצטרף אליה. ב-1914 הוא פרש מהמפלגה והיה לחבר פרלמנט עצמאי. בשנים הבאות הוא היה יושב ראש הוועדה שב-1919 העלתה את ההצעה להנהגת יום עבודה בן 8 שעות, מהלך שחיזק את קשריו עם הסוציאל-דמוקרטים.

ב-1920, לאחר הפסד בבחירות, נאלץ ראש הממשלה המכהן, ילמאר ברנטין, להתפטר מתפקידו, אך הוא עצר את תהליך החלפת הממשלה כדי לחסום את האפשרות של ממשלת ימין. המלך גוסטב החמישי התייעץ עם מנהיגי המפלגות על האפשרות של הקמת ממשלה שתהייה מבוססת על תמיכת המפלגות. מנהיגי האגף הימני מחו, אך הסוציאל-דמוקרטים תמכו בממשלת המעבר שמונתה על ידי המלך.

גוסטב החמישי מינה את דה יר לתפקיד ראש הממשלה שנשענה על קואליציה של הליברלים ושל השמרנים המתונים. הממשלה הייתה אמורה לכהן עד לבחירות שהיו אמורות להיערך באוקטובר 1921, הבחירות הראשונות בהן יושמה לראשונה בשוודיה זכות בחירה אוניברסלית.

ממשלתו של דה יר לא זכתה לתמיכת מפלגות השמאל ולא לתמיכת מפלגות הימין. כאשר נפלה בהצבעה הצעתו של שר האוצר, הנריק טם, להעלות את המיסוי על קפה, טם עצמו העמיד את עצמו להצבעת אי-אמון ונאלץ להתפטר מתפקידו. שלושה ימים לאחר מכן הלך דה יר בעקבותיו והתפטר גם הוא. התפטרותו של דה יר באה לאחר ששרי הממשלה האחרים ניסחו מכתב התפטרות משותף, בו הם דרשו מהמלך לבחור בינם לבין ראש הממשלה.

==משנתו הפוליטית==
בראשית המאה ה-20 היה לואיס דה יר כל מה שפוליטיקאי היה צריך להיות: עשיר, ממשפחת אצולה ופקיד ממשל בכיר. אביו היה זה שיישם את הדמוקרטיה הייצוגית בשוודיה ב-1865 וכעת הוא היה זה שהעביר את העוצמה הפוליטית לידיהן של המפלגות עם קיומן של הבחירות הראשונות בהן יושמה זכות הצבעה אוניברסלית.

דה יר התנגד נחרצות לתוכניות להשאיר את האיחוד השוודי-נורווגי על מכונו בניגוד לרצונו של העם הנורווגי. בשאלת זכויות ההצבעה, הוא דגל בגישתה של המפלגה הליברלית להנהגת בחירות חופשיות. הוא היה תומך נלהב בקיומו של צבא חזק, שלא כמו מנהיג המפלגה הליברלית, קרל סטף.

דה יר היה דמות מתבודדת ומתונה. הן האגף השמאלי והן האגף הימני לא הביעו את תמיכתם בממשלתו. נהפוך הוא, שני האגפים הפוליטיים שאפו להציב את הממשלה כיריבתם בבחירות שנערכו בערוב ימיה של ממשלת דה יר.

==קישורים חיצוניים==

קטגוריה:ראשי ממשלת שוודיה
קטגוריה:בוגרי אוניברסיטת אופסלה
קטגוריה:ילדי ראשי ממשלת שוודיה
קטגוריה:חברי הריקסדאג
קטגוריה:שוודים שנולדו ב-1854
קטגוריה:שוודים שנפטרו ב-1935
מריאנה מאוסטריה

מריאנה מאוסטריה (בגרמנית: Marianna von Österreich; 24 בדצמבר 1634 – 16 במאי 1696), הייתה בתו של פרדיננד השלישי, קיסר האימפריה הרומית הקדושה ואשתו של פליפה הרביעי, מלך ספרד.

==ביוגרפיה==
מריה אנה נולדה ב-24 בדצמבר 1634 בווינר נוישטאדט, לפרדיננד השלישי, קיסר האימפריה הרומית הקדושה ולמריה אנה מספרד, בתם של פליפה השלישי, מלך ספרד ומרגרטה מאוסטריה, מלכת ספרד.

בשנת 1646 התארסה מריאנה עם בלתסר קרלוס, נסיך אסטוריאס, בנו של פליפה הרביעי, מלך ספרד, אולם כעבור 3 חודשים מת בלתסר קרלוס. ב-7 באוקטובר 1649 התחתנה מריאנה עם פליפה הרביעי, מלך ספרד, שהיה אלמן מאשתו אליזבת, נסיכת צרפת, והזוג בילה את ליל הכלולות באל אסקוריאל. נישואי הזוג לא היו מוצלחים, הן בשל הפרש הגיל הגדול ביניהם, והן בשל בגידותיו הרבות של פליפה, ומשום כך בחרה מריאנה להתמקד בעיקר בלימודי דת. למריאנה נולדו 5 ילדים, אולם רק שניים מתוכם הגיעו לבגרותם.

בשנת 1665 מת בעלה פליפה הרביעי, מלך ספרד, ובנה קרלוס השני, מלך ספרד עלה במקומו לשלטון. מכיוון שקרלוס היה קטין, שלטה מריאנה כעוצרת במקומו, אולם גם בבגרותו המשיכה למשול, בשל מחלתו וחוסר תפקודו של קרלוס. בשנת 1677 נערכה הפיכה נגד מריאנה, שהובלה על ידי חואן מאוסטריה הצעיר - בנו הלא חוקי של פליפה הרביעי, מלך ספרד, ומסרה את השלטון לקרלוס.

בשנת 1679 התחתן קרלוס עם מארי לואיז ד'אורליאן, אולם לא היו להם ילדים. בשנת 1689 מתה מארי לואיז, וקרלוס התחתן שוב עם מריה אנה מנויבורג, אולם גם ממנה לא היו לו ילדים.

ב-16 במאי 1696 מתה מריאנה, כתוצאה מסרטן השד, והיא בת 61 שנים. בשנת 1700 מת בנה קרלוס השני, מלך ספרד, ובעקבות מותו פרצה מלחמת הירושה הספרדית.

==משפחתה==
ב-7 באוקטובר 1649 התחתנה מריאנה עם פליפה הרביעי, מלך ספרד, ממנו היו לה 5 ילדים:
* מרגריטה תרסה מספרד (1651–1673), התחתנה עם לאופולד הראשון, קיסר האימפריה הרומית הקדושה
* מריה אמברוסיה מספרד (1655)
* פליפה פרוספרו, נסיך אסטוריאס (1657–1661)
* פרננדו תומאס (1658–1659)
* קרלוס השני, מלך ספרד (1661–1700)

== אילן יוחסין ==

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בית הבסבורג
קטגוריה:מלכות רעיות מהמאה ה-17
קטגוריה:ילידות 1634
קטגוריה:נפטרות מסרטן השד
קטגוריה:נפטרים ב-1696
אלי שוקרון

אלי שׁוּקְרוֹן הוא ארכאולוג ישראלי המתמחה בארכאולוגיה של ירושלים, ומנהל פרויקטים מטעם רשות העתיקות. הוא גילה מספר ממצאים חשובים מהתקופה של בית המקדש השני בירושלים.

==קורות חיים==
אלי שוקרון הוסמך על ידי המכון לארכאולוגיה באוניברסיטה העברית. בשנות ה-90 הוא החל את עבודתו בעיר דוד, וכיום הוא מנהל את החפירות במקום ונחשב לאחד המומחים בתחום.

==עבודתו המדעית==
משנת 1995 ועד שנת 2010 חפר שוקרון ביחד עם הארכאולוג רוני רייך, חפירה מתמשכת בעיר דוד. חשובה במיוחד החפירה סמוך למעיין הגיחון, שחשפה חלקים בנויים וחצובים חדשים של מערכת המים הכנענית, זו המכונה מערכת פיר וורן. כך יכלו רייך ושוקרון להציע הבנה מחודשת, שונה בתכלית למה שהיה מקובל במחקר ביחס לאתר שהוא הנחפר ביותר בישראל. המסקנות החשובות שעלו בחפירה כוללות את העובדה שנמצא שהמעיין היה מבוצר במגדל גדל-מידות כבר בתקופת הברונזה התיכונה II. כן הבחינו שפיר וורן למעשה איננו חלק ממערכת המים, שכן בתקופת הברונזה התיכונה הפיר לא נראה לעין ולא היה כלל נגיש. תחת זאת חשפו בצד המעיין חציבה גדולה (המכונה הברכה החצובה), שבה נשאבו מי המעיין על ידי תושבי העיר.

בשנת 2004 שוקרון חשף יחד עם רייך את בריכת השילוח שמתקופת בית שני. התגלית פורסמה רשמית ב-9 באוגוסט 2005. הבריכה שימשה עבור יהודי העיר לצורכי ריפוי ולטקסים. בברית החדשה מצוינת הבריכה כמקום בו התרפא ישו באורח נס.

בשנת 2007 חשפו רייך ושוקרון את תעלת המים של ירושלים העתיקה  שניקזה את הביוב אל מחוץ לעיר. הפריטים שהתגלו במנהרה מאששים את סיפורו של יוסף בן מתתיהו על שימושם של יהודי במערכות הביוב לשם הימלטותם מהעיר הבוערת בשלביו המאוחרים של המצור על ירושלים. בין הממצאים היה מטבע נדיר של מחצית השקל, אותו נהגו לשקול לקופת בית המקדש. נכון להיום, רק שבעה מטבעות מסוג זה נמצאו בחפירות. חפץ נוסף שנמצא על ידו במקום הוא פעמון מזהב ששימש כתכשיט לבגד. ככל הנראה מדובר בפעמון שתלה על מעילו של הכהן הגדול. ממצא נוסף שהתגלה בחפירות הוא חרב מברזל באורך 60 ס"מ הנתונה בתוך נדן מעור. החרב כנראה הייתה שייכת ללגיונר רומי. החפירות בתעלה טרם הסתיימו.

בספטמבר 2009 חשפו רייך ושוקרון את הגן הארכאולוגי ירושלים. כיום חלקים ממנו פתוחים לציבור.

במאי 2012 דיווח שוקרון על איתור שבר של בולה שנמצאה במהלך סינון פסולת מאתר החפירות בעיר דוד, דרומית לחומות של העיר העתיקה של ירושלים, על הבולה הופיע שם העיר בית לחם. בולה זו היא למעשה המקור העתיק יותר לאזכור העיר מחוץ לתנ"ך.

במאי 2014, טען שוקרון כי גילה את מצודת דוד המוזכרת בתנ"ך, במהלך חפירת עתיקות עיר דוד במזרח ירושלים. עמיתו, רייך, חולק על המסקנה.

==קישורים חיצוניים==
* [http://www.cityofdavid.org.il/archeology/archeologists/אלי-שוקרון אלי שוקרון], דף מידע באתר "עיר דוד - ירושלים הקדומה"
* 
* [http://www.mapah.co.il/tag/אלי-שוקרון/ מחקרים של אלי שוקרון], באתר "היסטוריה על המפה"
* 

== הערות שוליים ==

קטגוריה:ארכאולוגים ישראלים
קטגוריה:חופרים בעיר דוד
קטגוריה:עובדי רשות העתיקות
קטגוריה:בוגרי האוניברסיטה העברית בירושלים
קטגוריה:ישראלים שנולדו במאה ה-20
יעקב חי עבו

הרב יעקב חי עבו (1830–1899) היה איש ציבור וגואל קרקעות, קונסול צרפת בגליל, ממייסדי המושבות "מי מרום" (לימים יסוד המעלה) וגיא אוני (לימים ראש פינה).

==ביוגרפיה==
הרב יעקב חי עבו לצד אשתו אסתר מלכה ושומר הראש הטורקי, ה[[קאוואס]]
נולד בצפת בשנת 1830 (ה'תק"ץ) לרב שמואל עבו שהיה קונסול צרפת בגליל, בן למשפחת עבו. בצעירותו התחנך בתלמוד תורה ובישיבות העיר, ובסיום לימודיו הוסמך לרבנות ונישא לאסתר מלכה בת הרב יצחק כהן מליברפול. לאחר נישואיו סייע לאביו בניהול ענייני הקונסוליה, מסחר וגאולת קרקעות.

הרבה לסייע בקידום ופיתוח היישוב העברי בגליל, ורוב הקרקעות שברשות היהודים בגליל העליון נרכשו על ידו ובסיועו. כך רכש שטח אדמה ממערב לנהר הירדן, עליו הוקמה בהמשך המושבה משמר הירדן, ובשנת 1872 (ה'תרל"ב) רכש שטח אדמה על גדות אגם החולה, והקים עליו את מושבת "מי מרום" (לימים יסוד המעלה) יחד עם שלמה ושאול מזרחי.

בשנת 1878 (ה'תרל"ח) נמנה עם מייסדי המושבה "גיא אוני" שלימים הפכה ל"ראש פינה", ועם פטירת אביו בשנת 1879 (ה'תרל"ט) מונה לשמש תחתיו כקונסול ממשלת צרפת בערי הגליל, צפת וטבריה. משרה זו סייעה לו לשמור על זכויות היהודים תושבי האזור.

בשנת 1882 (ה'תרמ"ב) סייע לרכוש את אדמות ראש פינה. כן רכש חצי משטח האדמה של כפר מירון וייסד בו יישוב חקלאי עברי עבור עולי כורדיסטן. במירון אף השלים והרחיב חלק מבניין מתחם הקבר של רבי שמעון בר יוחאי, בנה בו מצבה חדשה וחומה סביב המתחם. בהמשך הוסיף ליישוב אוכלוסיית בעלי מלאכה יהודים מצפון אפריקה.

הלך לעולמו בביתו שבצפת ב-5 בדצמבר 1899 (ג' בטבת ה'תר"ס) לאחר תאונה.

==קישורים חיצוניים==
* 
* [https://abbo.org/%d7%94%d7%a8%d7%91-%d7%99%d7%a2%d7%a7%d7%91-%d7%97%d7%99-%d7%a2%d7%91%d7%95/ הרב יעקב חי עבו], באתר משפחת עבו
==הערות שוליים==

קטגוריה:מייסדי מושבות בארץ ישראל
קטגוריה:צפת: רבנים
קטגוריה:צפת: אישים
קטגוריה:הגליל: אישים
יעקב חי
קטגוריה:קונסולים בארץ ישראל
קטגוריה:גואלי אדמות בארץ ישראל
קטגוריה:מייסדי ראש פינה
קטגוריה:אנשי היישוב הוותיק ילידי ארץ ישראל
קטגוריה:יסוד המעלה: אישים
קטגוריה:ארץ-ישראלים שנולדו ב-1830
קטגוריה:ארץ-ישראלים שנפטרו ב-1899
קטגוריה:אנשי היישוב הוותיק ילידי ארץ ישראל במאה ה-19
מריה מאראגון, מלכת פורטוגל

מריה מאראגון, מלכת פורטוגל (ספרדית: María de Aragón; 29 ביוני 1482 - 7 במרץ 1517), הייתה בתם של המלכים הקתוליים ואשתו של מנואל הראשון, מלך פורטוגל.

==ביוגרפיה==
מריה נולדה ב-29 ביוני 1482 בקורדובה, פרננדו השני, מלך אראגון ולאיזבלה הראשונה, מלכת קסטיליה. בצעירותה חשבו הוריה לחתנה עם ג'יימס הרביעי, מלך סקוטלנד, ומכיוון שאחותה קתרין מאראגון הייתה נשואה לארתור, נסיך ויילס, יוכלו שתי האחיות להביא שלום בין בעליהם, אולם ההצעה לא יצאה לבסוף אל הפועל. בשנת 1498 מתה אחותה איזבלה מאראגון, מלכת פורטוגל, וב-30 באוקטובר 1500 התחתנה מריה עם בעל אחותה - מנואל הראשון, מלך פורטוגל. למריה ומנואל נולדו 10 ילדים, וב-7 במרץ 1517 מתה מריה בליסבון.

==משפחתה==
ב-30 באוקטובר 1500 התחתנה מריה עם מנואל הראשון, מלך פורטוגל, ממנו נולדו לה 10 ילדים:
* ז'ואאו השלישי, מלך פורטוגל (1502–1557)
* איזבלה, נסיכת פורטוגל (1503–1539)
* ביאטריש מפורטוגל, דוכסית סבויה (1504–1538)
* לואיש מפורטוגל, דוכס בז'ה (1506–1555)
* פרננדו מפורטוגל, דוכס גווארדה (1507–1534)
* הקרדינל-אינפנטה אפונסו מפורטוגל (1509–1540)
* אנריקה, מלך פורטוגל (1512–1580)
* מריה (1513)
* דוארטה מפורטוגל, דוכס גואימרייש הרביעי (1515–1540)
* אנטוניו (1516)

==אילן יוחסין==

==קישורים חיצוניים==

* 

קטגוריה:אצולה ספרדית
קטגוריה:נשים ספרדיות במאה ה-16
קטגוריה:ילידי 1482
קטגוריה:נפטרים ב-1517